Document ID: 32005D0104

KOMISIJAS LĒMUMS
(2005. gada 3. februāris),
ar ko groza Lēmumu 2002/300/EK, ar kuru izveido apstiprināto zonu sarakstu attiecībā uz Bonamia ostreae un/vai Marteilia refringens
(izziņots ar dokumenta numuru K(2005) 217)
(Dokuments attiecas uz EEZ)
(2005/104/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 28. janvāra Direktīvu 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū (1), un jo īpaši tās 5. pantu,
tā kā:
(1)
Komisijas 2002. gada 18. aprīļa Lēmumā 2002/300/EK, ar kuru izveido apstiprināto zonu sarakstu attiecībā uz Bonamia ostreae un/vai Marteilia refringens (2), nosaka Kopienas zonas, kuras uzskata par brīvām no gliemju slimībām Bonamia ostreae un/vai Marteilia refringens.
(2)
Dānija ir iesniegusi pamatojumus apstiprinātās zonas statusa iegūšanai Limfjordas zonai attiecībā uz Bonamia ostreae un Marteilia refringens. Iesniegtie dokumenti liecina, ka šī zona atbilst Direktīvas 91/67/EEK prasībām. Līdz ar to tā atbilst apstiprinātas zonas statusam un jāiekļauj Lēmumā 2002/300/EK izklāstītajā apstiprināto zonu sarakstā.
(3)
Turklāt Īrija ir iesniegusi pieprasījumu veikt grozījumus Īrijas zonu sarakstā, kas apstiprinātas attiecībā uz Bonamia ostreae Lēmumā 2002/300/EK, lai precizētu ģeogrāfisko aprakstu vienam no šīs slimības skartajiem reģioniem. Attiecīgi “Laumora, Bleksoda līcis” jāaizstāj ar aprakstu “Logmora, Belmaleta”.
(4)
Attiecīgi jāgroza Lēmums 2002/300/EK.
(5)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2002/300/EK pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2005. gada 3. februārī

Labels: 18
6